शक्तिवर्धक दवाइयों में नहीं कोई शक्ति, झोलाछाप डॉक्टरों के चक्कर में न पड़ें
कुछ नया ट्राई करने के लिए कई कपल ऐसा कदम भी उठा लेते हैं जिसका परिणाम घातक हो सकता है। सेक्शुअल रिलेशन से जुड़ी कुछ ऐसी ही गुत्थियों को सुलझा सहे हैं सेक्सोलॉजिस्ट डॉ. राजन भोसले।
मन की गुत्थियां यदि मन में ही रह जाएं तो इसका असर फिजिकल रिलेशन पर भी पड़ने लगता है। इसलिए दोनों पार्टनर को मन की बात कह देनी चाहिए। कुछ नया ट्राई करने के लिए कई कपल ऐसा कदम भी उठा लेते हैं जिसका परिणाम घातक हो सकता है। सेक्शुअल रिलेशन से जुड़ी कुछ ऐसी ही गुत्थियों को सुलझा सहे हैं सेक्सोलॉजिस्ट डॉ. राजन भोसले।
मेरे पति कई बार कह चुके हैं कि वो शक्तिवर्धक टॉनिक ट्राई करना चाहते हैं। हमारे फिजिकल रिलेशन में कोई प्रॉब्लम नहीं है। पति बस ज्यादा संतुष्टि के लिए टॉनिक लेना चाहते हैं। मैं जानना चाहती हूं कि इसके कोई साइड इफेक्ट्स तो नहीं होते। शारीरिक संबंध में कोई कमी नहीं होने पर भी टॉनिक लेना सही है? 
शक्तिवर्धक टॉनिक का बाजार इसीलिए फल फूल रहा है, क्योंकि लोग बिना सोचे समझे, बिना एक्सपर्ट के सलाह लिए इनका सेवन कर रहे हैं। लोग बिना सोचे समझे उत्तेजना बढ़ाने के लिए टॉनिक लेते हैं, जबकि सच ये है कि टॉनिक जैसी कोई चीज होती ही नहीं। इजाकुलेशन की बात की जाए तो ज्यादातर लोगों में यह समस्या शारीरिक न होकर मानसिक होती है। ऐसे लोग जब अपनी समस्या लेकर हमारे पास आते हैं तो उनमें से ज्यादातर लोगों की समस्या सिर्फ काउंसलिंग से ठीक हो जाती है। उन्हें दवा लेने की भी जरूरत नहीं पड़ती।
समस्या तब होती है जब लोग बिना जानकारी एक्सपेरिमेंट करने लगते हैं। झोला छाप डॉक्टर लोगों को गुमराह करते हैं और पैसे कमाते हैं। यदि आप दोनों के फिजिकल रिलेशन में कोई परेशानी नहीं है तो आपके पति को बेवजह ऐसा एक्सपेरिमेंट नहीं करना चाहिए। इसके लिए यदि वो झोला छाप डॉक्टर के पास जाते हैं तो वो जरूर उन्हें दवा लेने को कहेंगे और मुनाफा कमाएंगे।
आप पति से बात करें और उन्हें समझाएं कि उन्हें किसी भी टॉनिक की जरूरत नहीं है। ज्यादा संतुष्टि के लिए आप दोनों का पार्टिसिपेशन काफी है। कोई भी टॉनिक कपल के आपसी प्यार से ज्यादा पावरफुल नहीं हो सकती। यदि दोनों पार्टनर में प्यार है, उन्हें एक दूसरे का साथ अच्छा लगता है, दोनों एक दूसरे की इच्छा और संतुष्टि का ध्यान रखते हैं तो उन्हें किसी शक्तिवर्धक टॉनिक की जरूरत नहीं होती। मैं किसी भी तरह की टॉनिक का उपयोग करने की सलाह नहीं दूंगा। आप जब पति को इस तरह समझाएंगी तो उन्हें आपकी बात जरूर समझ आएगी।
मेरी शादी को चार महीने हुए हैं। मुझे अपने सेक्शुअल रिलेशन से कोई शिकायत नहीं है, लेकिन मुझे आज तक ये समझ नहीं आया कि महिलाओं को ऑर्गेज्म कैसे मिलता है। पुरुषों में इजाकुलेशन से इसका पता चल जाता है, लेकिन महिलाएं कैसे जानें कि उन्हें ऑर्गेज्म मिला या नहीं। 
सेक्शुअल रिलेशन में महिला और पुरुष का संतुष्टि का अनुभव अलग होता है और दोनों की अप्रोच भी अलग होती है। महिलाओं में इजाकुलेशन जैसी कोई चीज नहीं होती, लेकिन उन्हें एक बार में दो तीन बार भी संतुष्टि मिल सकती है। इसे किसी पैरामीटर से नापा नहीं जा सकता, महिला को मिलने वाली संतुष्टि से ही इसका पता चलता है।
यदि महिला को संबंध बनाते समय संतुष्टि का अनुभव हो रहा है तो यही उनका ऑर्गेज्म होता है। पुरुष के लिए फिजिकल रिलेशन सिर्फ फिजिकल हो सकता है, लेकिन महिला के लिए मन से जुड़ा रिश्ता होता है। महिला यदि पुरुष से मन से जुड़ी है तो उसे शारीरिक संबंध में भी संतुष्टि जरूर मिलेगी, लेकिन रिश्ते में प्यार नहीं तो महिला को संतुष्टि नहीं मिल सकती।
इसके साथ ही महिलाओं को संबंध बनाने से पहले फोरप्ले और उसके बाद आफ्टरप्ले की जरूरत होती है। महिलाओं को मूड में आने में समय लगता है और संबंध बनाने के बाद भी वो पार्टनर से उम्मीद करती हैं कि वो उन्हें प्यार करें। यदि पुरुष अपने पार्टनर की इच्छा और खुशी का ख्याल रखता है तो महिला को ऑर्गेज्म मिलता ही है।
सेक्स सीरियसली के कुछ और सवालों के जवाब पढ़िए…
हाल ही में हमारी शादी हुई है। पति ने मुझसे इरोजेनस जोन के बारे में बात की। वो जानना चाहते हैं कि किन अंगों पर छूने से मुझे उत्तेजना महसूस होती है। मैं हिचक के मारे खुलकर बात नहीं कर सकी। मैं जानना चाहती हूं कि क्या पार्टनर से इस बारे में बात करनी चाहिए?
जब साथी द्वारा कामुक रूप से छुआ जाता है, तो ये एरोजेनस जोन व्यक्ति को यौन रूप से उत्तेजित करते हैं, जिससे उसे अधिक शारीरिक आनंद का अनुभव होता है। शारीरिक संबंध बनाने की इच्छा के साथ उत्तेजक अंगों को जिस तरह से छुआ जाता है, वह उन्हें 'इरोजेनस जोन' बनाता है।
पूरा पढ़ने के लिए लिंक पर क्लिक करें...
पति चाहते हैं कि हमारे बीच अब भी पहले की तरह एक्टिव फिजिकल रिलेशन हो, लेकिन मैं चाहकर भी ऐसा कर नहीं पाती। मैं जानना चाहती हूं पति पत्नी के बीच शारीरिक संबंध किस उम्र तक एक्टिव रहती है। क्या मेनोपॉज के बाद महिलाओं की इच्छा कम हो जाती है?
आमतौर महिलाओं को लगता है कि मेनोपॉज के बाद उनकी सेक्शुअल लाइफ खत्म हो जाएगी। लेकिन ऐसा नहीं है। हां, मेनोपॉज के दौरान हार्मोनल बदलावों के कारण महिला की संबंध बनाने की इच्छा नहीं होती।
पूरा पढ़ने के लिए लिंक पर क्लिक करें...
डॉ. राजन भोसले, एमडी
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें